smcproject/ml-wiki-sentences huggingface dataset:
പൂർണ വളർച്ചയെത്തിയ ഈ പൂവിൽ നിന്നും 5മുതൽ 6 കിലൊ വരെ തേൻ കിട്ടും.
അവലംബം ↑ http://www.gmanews.tv/story/134682/Rare-flower-species-found-only-in-northern-Philippines
റഫ്സ്കിൻ സ്പർഡോഗ് ഇംഗ്ലീഷ് വിലാസം https://ml.wikipedia.org/wiki/Roughskin_spurdog
പരുക്കൻ കട്ടിത്തൊലിയുള്ള ഒരിനം സ്രാവാണ് റഫ്സ്കിൻ സ്പർഡോഗ് ( ശാസ്ത്രീയനാമം : Cirrhigaleus asper ) .
ഭക്ഷ്യാവശ്യത്തിനായി ഇവ നിത്യേന വേട്ടയാടപ്പെടുന്നു.
തടിച്ചുപരന്ന തലയും അഗ്രം വെളുത്ത ചിറകുകളും ഇവയുടെ പ്രത്യേകതയാണ്.
ഇവയുടെ മുതുചിറകുകൾക്കെല്ലാം ഒരേ വലിപ്പമാണ്.
ആൺസ്രാവിനു 85-90 സെന്റീമീറ്റർ നീളവും പെൺസ്രാവിനു 89-118 സെന്റീമീറ്റർ നീളവും കാണും.
മത്സ്യങ്ങളാണ് ഇവയുടെ പ്രധാന ഭക്ഷണം.
ഒറ്റപ്രസവത്തിൽ 18 മുതൽ 22 വരെ കുഞ്ഞുങ്ങൾ ഉണ്ടാകുന്നു.
ഓവോവിവിപാരിറ്റി വിഭാഗത്തിലാണ് ഇവ ഉൾപ്പെടുന്നത്.
" Cirrhigaleus asper " in ഫിഷ്ബേസ് .
Compagno , Dando, Fowler, Sharks of the World , Princeton University Press, New Jersey 2005 ISBN 0-691-12072-2 പുറത്തേക്കുള്ള കണ്ണികൾ
റബീഅ് ഹസനി നദ്‌വി
ഇന്ത്യയിലെ ഒരു ഇസ്‌ലാമിക പണ്ഡിതനും നേതാവുമാണ് മുഹമ്മദ് റബീഅ് ഹസനി നദ്‌വി (ജനനം: ഒക്ടോബർ 1, 1929) .
അഖിലേന്ത്യാ മുസ്‌ലിം പേഴ്‌സണൽ ലോ ബോർഡിന്റെ അധ്യക്ഷൻ, ദാറുൽ ഉലൂം നദ്‌വത്തുൽ ഉലമയുടെ ചാൻസലർ, ഇസ്‌ലാമിക് ഫിഖ്ഹ് അക്കാദമിയുടെ രക്ഷാധികാരി, മുസ്‌ലിം വേൾഡ് ലീഗ് അംഗം തുടങ്ങി വിവിധങ്ങളായ മേഖലകളിൽ നേതൃത്വം നൽകിവരുന്ന അദ്ദേഹം ലോകത്തെ ഏറ്റവും സ്വാധീനമുള്ള 500 മുസ്‌ലിംകളിൽ അദ്ദേഹം പതിവായി രേഖപ്പെടുത്തപ്പെട്ടുവരുന്നു.
ഉത്തർപ്രദേശിലെ റെയ്ബറേലിക്കടുത്ത ടാകിയ കലനിൽ 1929 ഒക്റ്റോബർ 01-ന് മുഹമ്മദ് റബീഅ് ഹസനി ജനിച്ചു .
എഴുത്തുകാരനും പണ്ഡിതനുമായ അബുൽ ഹസൻ അലി നദ്‌വിയുടെ അനന്തരവനാണ് അദ്ദേഹം.
റെയ്ബറേലിയിലെ പ്രാഥമിക വിദ്യാഭ്യാസ ശേഷം ദാറുൽ ഉലൂം നദ്‌വത്തുൽ ഉലമയിൽ ഉപരിപഠനമാരംഭിച്ച മുഹമ്മദ് റബീഅ് ഹസനി, 1957-ൽ വിദ്യാഭ്യാസം പൂർത്തീകരിച്ചു.
അതേസ്ഥാപനത്തിൽ അധ്യാപകനായി പ്രവർത്തനമാരംഭിച്ച അദ്ദേഹം 1993-ൽ സ്ഥപനത്തിന്റെ വൈസ് ചാൻസലർ ആയി മാറി.
അറബിയിലും ഉർദുവിലുമായി 30-ലധികം പുസ്തകങ്ങൾ അദ്ദേഹത്തിന്റേതായി ഉണ്ട്
നിലവിൽ അഖിലേന്ത്യാ മുസ്‌ലിം പേഴ്‌സണൽ ലോ ബോർഡിന്റെ പ്രസിഡന്റായി പ്രവർത്തിച്ചുവരുന്നു.
അവലംബം ↑ ↑ ↑ ↑ ↑ ↑ ↑ ↑ 1 2 {{ cite web }} :  CS1 maint: archived copy as title ( link ) ↑ ↑
റബീഉൽ ആഖിർ
ഹിജ്റ കലണ്ടറിലെ നാലാമത്തെ മാസത്തിന്റെ പേരാണ് റബീഉൽ ആഖിർ .
അറബ് രാജ്യങ്ങളിൽ റബീ അൽ-സ്സാനി എന്നും ഈ മാസത്തെ വിളിക്കാറുണ്ട്.
രണ്ടാം റബീഅ മാസം എന്നർത്ഥം
റഫ്രിജറേറ്റർ ഇംഗ്ലീഷ് വിലാസം https://ml.wikipedia.org/wiki/Refrigerator റഫ്രിജറേറ്റർ വാതിൽ തുറന്ന നിലയിൽ
വസ്തുക്കൾ തണുപ്പിക്കുവാനായി ഉപയോഗിക്കുന്ന ഒരു ഉപകരണമാണ്‌ ഫ്രിഡ്ജ് എന്ന വിളിപ്പേരിലറിയപ്പെടുന്ന റഫ്രിജറേറ്റർ അഥവാ ശീതീകരണി .
താപപ്രതിരോധ സം‌വിധാനത്താൽ പൊതിയപ്പെട്ട അറയും ഉള്ളിലെ വസ്തുക്കളെ തണുപ്പിക്കുന്നതിന്‌ വേണ്ടി അതിനുള്ളിലെ താപത്തെ പുറത്തേക്ക് നീക്കം ചെയ്യാനുള്ള ഹീറ്റ് പമ്പ് എന്നിവയോട് കൂടിയതാണ്‌ റഫ്രിജറേറ്റർ.
ആഹാരപദാർത്ഥങ്ങൾ സൂക്ഷിച്ച് വയ്ക്കുന്നതിനാണ്‌ റഫ്രിജറേറ്ററുകൾ ഏറ്റവും കൂടുതൽ ഉപയോഗിക്കപ്പെടുന്നത്.
സാധാരണ താപനിലയിൽ നശിച്ചുപോകുന്ന വസ്തുക്കൾ ഇങ്ങനെ തണുപ്പിച്ച് സൂക്ഷിക്കുന്നു.
ബാക്ടീരിയ തുടങ്ങിയവയുടെ പ്രവർത്തനം താഴ്ന്ന ഊഷ്മാവുകളിൽ വളരെ സാവധാനത്തിലാണ് എന്നതാണിതിന്‌ കാരണം.
റബിയ ഖദീർ
ഒരു ഉയ്ഗൂർ വംശ ബിസിനസുകാരിയും രാഷ്ട്രീയ പ്രവർത്തകയുമാണ് റബിയ ഖദീർ ( Uyghur : رابىيە قادىر , Рабийә Қадир ).
1946 നവംബർ 15 ന് ചൈനയുടെ വടക്കുപടിഞ്ഞാറൻ പ്രവിശ്യയായ സിൻജിയാങ്ങിലെ ആൾട്ടേ സിറ്റിയിൽ ജനിച്ചു.
വലിയ സ്വത്തുക്കളുടെയും ഒരു ബഹുരാഷ്ട്ര കമ്പനികളുടെ കൂട്ടായമയുടെ ഉടമസ്ഥതയിലൂടെയും 1980 -കളിൽ കോടീശ്വരിയായി മാറി ഖദീർ.
1999 ൽ അറസ്റ്റിലാകുന്നതിന് മുമ്പ് ബീജിംഗിലെ നാഷണൽ പീപ്പിൾസ് കോൺഗ്രസിലും മറ്റ് രാഷ്ട്രീയ സ്ഥാപനങ്ങളിലും ഖദീർ വിവിധ പദവികൾ വഹിച്ചിരുന്നു.
ചൈനീസ് സ്റ്റേറ്റ് മീഡിയ പ്രകാരം, കിഴക്കൻ തുർക്കിസ്ഥാൻ അനുകൂലമായി അമേരിക്കയിൽ ജോലി ചെയ്തിരുന്ന തന്റെ ഭർത്താവിന് രഹസ്യ ആഭ്യന്തര റഫറൻസ് റിപ്പോർട്ടുകൾ ചോർത്തിക്കൊടുത്തതിനായിരിന്നു കദീർ അറസ്റ്റു ചെയ്യപ്പെട്ടത്.
2005 ൽ വിട്ടയക്കപ്പെട്ടതോടെ അമേരിക്കയിലേക്ക് പലായനം ചെയ്ത ഖദീർ, വേൾഡ് ഉയ്ഗർ കോൺഗ്രസ് പോലുള്ള വിദേശ ഉയ്ഗർ സംഘടനകളുടെ നേതൃസ്ഥാനം ഏറ്റെടുത്തു.
റബിയ ഖദീർ സിൻജിയാങ്ങിലെ ആൾട്ടേ സിറ്റിയിൽ ജനിച്ചു.
പിന്നീട് അമ്മയ്ക്കും സഹോദരങ്ങൾക്കുമൊപ്പം ഖദീർ വെൻസു കൌണ്ടിയിലെ അക്സു നഗരത്തിൽ താമസിച്ചിരുന്ന മൂത്ത സഹോദരിയുടെ കൂടെ താമസമാക്കി.
1962 ഏപ്രിലിൽ തന്റെ സഹോദരിയുടെ അയൽവാസിയായ അബ്ദുറഹിം തോത്തിയെ അവർ വിവാഹം കഴിച്ചു.
വിവാഹമോചനത്തിനുശേഷം ഖദീർ 1976 -ൽ ഒരു ലോൺട്രി ആരംഭിച്ചു.
അവർ പിന്നീട് 1981-ൽ ഒരു അസോസിയേറ്റ് പ്രൊഫസറായ സിദിക് ഹാജി റൗസിയെ വിവാഹം ചെയ്തു.
അഞ്ചു കുട്ടികളുമായി അവർ പിന്നീട്  സിൻജിയാങ് തലസ്ഥാനമായ ഉറുംകിയിലേക്ക് താമസംമാറി.
ഉറുംകിയിൽ ഖദീർ ലോക്കൽ മാർക്കറ്റ് ലീസിനെടുത്ത് അതൊരു ഉയിഗർ വംശീയ വസ്ത്രങ്ങളും മറ്റും വിൽക്കുന്ന ഡിപ്പാർട്ട്മെന്റ് സ്റ്റോർ ആക്കി മാറ്റി.
1985 ൽ ഖദീർ ഈ കെട്ടിടം 14,000 ചതുരശ്ര മീറ്റർ വിസ്താരമുള്ള വാണിജ്യ കെട്ടിടമാക്കി മാറ്റി.
സോവിയറ്റ് യൂണിയന്റെ തകർച്ചയ്ക്ക് ശേഷം, ഖദീർ അതിർത്തി കടന്നുള്ള വ്യാപാരത്തിൽ ഏർപ്പെട്ട് 200 ദശലക്ഷം യുവാൻ വിലമതിക്കുന്ന സ്വത്തുക്കൾ സമ്പാദിക്കുകയുണ്ടായി.
അങ്ങനെ ചൈനയിലെ ഏറ്റവും ധനികരായ അഞ്ച് പേരിൽ ഒരാളായി അവർ മാറുകയും "കോടീശ്വരി" എന്ന വിളിപ്പേര് നേടിക്കൊടുക്കുകയും ചെയ്തു.
അവരുടെ കമ്പനിക്ക് ചൈനയെ കൂടാതെ റഷ്യ, കസാക്കിസ്ഥാൻ എന്നിവിടങ്ങളിലും വ്യാപാരം ഉണ്ടായിരുന്നു.
സിൻജിയാങ് പ്രവിശ്യയിൽ നിരവധി ആസ്തികളുടെ ഉടമസ്ഥതയുള്ള അക്കിഡ ഇൻഡസ്ട്രി ആൻഡ് ട്രേഡ് കമ്പനി ഖദീർ സ്ഥാപിച്ചു.
ഇതിൽ അക്കിഡ ട്രേഡ് സെന്റർ, കദീർ ട്രേഡ് സെന്റർ, ടുവാൻജി അഥവാ യൂണിറ്റി തിയേറ്റർ എന്നിവ ഉൾപ്പെടുന്നു.
ഉയ്ഗൂർ സമുദായത്തിനകത്ത് സജീവയായ ഒരു മനുഷ്യസ്നേഹിയായിരുന്നു ഖദീർ.
അവരുടെ 1,000 മദേർസ് മൂവ്മെന്റ്എന്ന ചാരിറ്റി ഫൗണ്ടേഷൻ, ഉയ്ഗൂർ സ്ത്രീകൾക്ക് അവരുടെ സ്വന്തം പ്രാദേശിക ബിസിനസുകൾ ആരംഭിക്കാൻ സഹായിക്കുന്നതിനൊപ്പം, പാവപ്പെട്ടവരും അനാഥരുമായ ഉയ്ഗൂർ കുട്ടികളെ സംരക്ഷിക്കുകയും ചെയ്തു.
ചൈനീസ് രാഷ്ട്രീയക്കാരിയെന്ന നിലയിൽ
നാഷണൽ പീപ്പിൾസ് കോൺഗ്രസിന്റെ ചൈനീസ് പീപ്പിൾസ് പൊളിറ്റിക്കൽ കൺസൾട്ടേറ്റീവ് കോൺഫറൻസിന്റെ എട്ടാം സെഷനിലെ നിയുക്ത പ്രതിനിധിയായി ഖദീർ സ്വാഗതം ചെയ്യപ്പെട്ടു.
1995 ൽ ബീജിംഗിൽ വച്ചു നടന്ന ഐക്യരാഷ്ട്ര സഭയുടെ നാലാം ലോക വനിതാ സമ്മേളനത്തിന്റെ പ്രതിനിധി ആയും തിരഞ്ഞെടുക്കപ്പെട്ടു.
ചൈനീസ് കമ്മ്യൂണിസ്റ്റ് പാർട്ടിയിലും അംഗമായിരുന്നു അവർ.
സിൻജിയാങ് ഓട്ടോണമസ് റീജിയൻ ഫെഡറേഷൻ ഓഫ് ഇൻഡസ്ട്രി ആൻഡ് കൊമേഴ്സിന്റെ വൈസ് ചെയർമാൻ, സിൻജിയാങ് അസോസിയേഷൻ ഓഫ് വനിതാ സംരംഭകരുടെ വൈസ് ചെയർമാൻ എന്നീ നിലകളിലും ഖദീർ സേവനമനുഷ്ഠിച്ചിട്ടുണ്ട്.
സിൻജിയാങ് പ്രവിശ്യയെ സാരമായി ബാധിച്ച 1997 -ലെ ജിയാഷി ഭൂകമ്പങ്ങൾ തന്റെ കരിയറിനെ സാരമായി ബാധിച്ചുവെന്ന് ഖദീർ പിന്നീട് എഴുതുകയുണ്ടായി.
ജൂലൈ 2008, റെബിയ കദീർ ജോർജ്ജ് ഡബ്ല്യു ബുഷുമായി വൈറ്റ് ഹൗസിൽ കൂടിക്കാഴ്ച നടത്തി ഇതും കാണുക റൂഷൻ അബ്ബാസ് ഉയ്ഗൂർ അമേരിക്കക്കാർ ഉയ്ഗൂർ അമേരിക്കൻ അസോസിയേഷൻ റഫറൻസുകൾ
പുറത്തേക്കുള്ള കണ്ണികൾ റഷ്ദാൻ, അബ്ദുൽറഹ്മാൻ.
ഉയ്ഗൂർ നേതാവ് റെബിയ കദീറിനെ കണ്ടുമുട്ടി.
OnIslam.net ശേഖരിച്ചത്: 26 ഫെബ്രുവരി 2016.
One on One – Rebiya Kadeer യൂട്യൂബിൽ - ൽ അഭിമുഖം അൽ ജസീറ ഇംഗ്ലീഷ് (വീഡിയോ, 22 മിനിറ്റ്) റെബിയ കദീർ Archived 2018-05-18 at the Wayback Machine .
ഫ്രീഡം കളക്ഷൻ അഭിമുഖം
റബീഉൽ അവ്വൽ
ഹിജ്റ കലണ്ടറിലെ മൂന്നാമത്തെ മാസമാണ് റബീഉൽ അവ്വൽ .
പ്രവാചകൻ മുഹമ്മദ്‌ ജനിച്ചത്‌ ഈ മാസം 12 ആണ് (AD.571 ഏപ്രിൽ 21).
ഈ ദിവസം മീലാദ് നബി എന്ന് അറിയപ്പെടുന്നു.
ഇതിൻ്റെ ഭാഗമായി മുസ്ലിം സമൂഹം ഇന്നെ ദിവസം പ്രവാചകനോടുള്ള സ്നേഹ പ്രകടനത്തിൻ്റെ ഭാഗമായി മൗലിദ് പാരായണവും റാലികളും ദഫ് കളികളും പ്രവാചകനെ വാഴ്ത്തിയുള്ള ഗാനങ്ങളും മറ്റു പരിപാടികളും സങ്കടിപ്പിക്കുന്നു.
ഒരു മുസ്ലിമിന്ന് സ്വന്തം ശരീരത്തെക്കാളും മറ്റു സ്വന്തക്കാരെക്കാളും പ്രവാചകനെ ഇഷ്ടപ്പെടൽ കടമയാണ്.
റബീഉൽ അവ്വൽ മാസവും അത് അത് കഴിഞ്ഞുള്ള മാസത്തിലെ ആദ്യ പത്തു ദിവസവും പ്രവാചകനെ വാഴ്ത്തിപ്പാടുന്ന മൗലിദ് പാരായണം ചെയ്യലും പതിവാണ്
[[യഥാർത്ഥത്തിൽ റബീഉൽ അവ്വൽ 12ന് മുഹമ്മദ് നബി ജനിച്ചു എന്നതിന്  ഒന്നിലധികം അഭിപ്രായവ്യത്യാസങ്ങളുണ്ട്  എന്നാൽ അദ്ദേഹം മരണപ്പെട്ടത് ആ ദിവസം (റബീഉൽ അവ്വൽ 12ന്)ആണെന്നതിൽ ഒരു തർക്കവുമില്ല]]
റബി വിള ഇംഗ്ലീഷ് വിലാസം https://ml.wikipedia.org/wiki/Rabi_crop ഇന്ത്യയിലെ പ്രധാനപ്പെട്ട റബി വിളയാണ് ഗോതമ്പ്
ഇന്ത്യ ഉൾപ്പെടെയുള്ള ദക്ഷിണേഷ്യൻ രാജ്യങ്ങളിൽ ശൈത്യകാലത്ത് വിളവിറക്കുകയും വേനൽക്കാലത്ത് വിളവെടുക്കുകയും ചെയ്യുന്ന സസ്യങ്ങളെ റബി വിളകൾ എന്നുപറയുന്നു.
മൺസൂണിനു ശേഷം ഒക്ടോബർ - നവംബർ മാസങ്ങളിൽ ഇവയ്ക്കു വിത്തുവിതയ്ക്കുകയും ഏപ്രിൽ - മേയ് മാസങ്ങളിൽ വിളവെടുപ്പ് നടത്തുകയും ചെയ്യുന്നു.
ഗോതമ്പ് , ബാർലി , കടുക് , പയർ , പുകയില എന്നിവ റബി വിളകൾക്ക് ഉദാഹരണങ്ങളാണ്.
മുഗൾ സാമ്രാജ്യത്തിന്റെ ആരംഭത്തോടെയാണ് മഞ്ഞിനെ ആശ്രയിച്ചുള്ള കൃഷിരീതിക്ക് 'റബി' എന്ന പേരുലഭിച്ചതെന്നു കരുതുന്നു.
[[അറബി ഭാഷ الربیع ]യിൽ 'റബി' എന്ന വാക്കിന്റെ അർത്ഥം വസന്തം എന്നാണ്.
റാബി വിളകൾ
ഋതുവ്യത്യാസങ്ങൾക്കനുസരിച്ച് കാർഷിക വിളകളെ ഖരീഫ് , റബി, സെയ്ദ് എന്നിങ്ങനെ മൂന്നായി തിരിച്ചിട്ടുണ്ട്.
മഞ്ഞുകാലത്തെ ആശ്രയിച്ചു കൃഷിചെയ്യുന്ന വിളകളെ പൊതുവെ റബി വിളകൾ എന്നുവിളിക്കുന്നു.
നല്ല നീർവാഴ്ചയുള്ള മണ്ണിൽ ഇവ തഴച്ചുവളരുന്നു.
ശൈത്യകാലത്തു പെയ്യുന്ന മഴയിൽ റാബി വിളകൾ നശിച്ചുപോകാറുണ്ട്.
പ്രധാനപ്പെട്ട റാബി വിളകളാണ് ഗോതമ്പ് ബാർലി ഓട്സ് ചെറുചണ ജീരകം പെരുംജീരകം മല്ലി കടുക് ഇഷദ്ഗോൾ കടല ഉള്ളി തക്കാളി ഉരുളക്കിഴങ്ങ് പയറുവർഗ്ഗങ്ങൾ ചിത്രശാല ബാർലി പയർ പെരുംജീരകം ഓട്സ് ഇതും കാണുക ഖാരിഫ് വിള സെയ്ദ് വിള അവലംബം പുറംകണ്ണികൾ E2kB Farming - Rabi, Kharif and Zayad Crops - Animal Husbandry - Fishery Location Archived 2012-02-23 at the Wayback Machine .
Archived 2012-02-23 at the Wayback Machine .
India: 2003/04 Rabi Crop Assessment Archived 2007-06-10 at the Wayback Machine .
, US Department of Agriculture Pakistan Agriculture Information http://agriculture.up.nic.in/WriteReadData/CDAP-RKVY/Etawah.pdf%5Bപ്രവർത്തിക്കാത്ത+കണ്ണി%5D
റബീഹ ദിയാബ് ഇംഗ്ലീഷ് വിലാസം https://ml.wikipedia.org/wiki/Rabiha_Diab
പലസ്തീനിലെ പ്രമുഖ രാഷ്ട്രീയ പ്രവർത്തകയും ഫതഹ് പാർട്ടി അംഗവുമായിരുന്നു റബീഹ ദിയാബ് ( English : Rabiha Diab , Arabic : ربيحة ذياب ).
2009 മെയ് മാസത്തിൽ നിലവിൽ വന്ന പലസ്തീനിയൻ അഥോറിറ്റി സർക്കാരിൽ വനിതാ ക്ഷേമ മന്ത്രിയായിരുന്നു.
തുടർന്നുവന്ന 2013-2014 വർഷത്തെ സർക്കാരിലും മന്ത്രിയായിരുന്നു.
പലസ്തീൻ ലെജിസ്ലേറ്റീവ് കൗൺസിൽ സർക്കാരിലും അംഗമായിരുന്നിട്ടുണ്ട്.
യുവജന സ്‌പോട്‌സ് മന്ത്രാലയത്തിലെ അസിസ്റ്റന്റ് അണ്ടർ സെക്രട്ടറിയായി പ്രവർത്തിച്ചിട്ടുണ്ട്.
1999ൽ പലസ്തീനിലെ ബെത്‌ലഹേമിൽ നിന്ന് സോഷ്യോളജി ആൻഡ് സോഷ്യൽ സർവ്വീസിൽ ബിരുദം നേടി അവലംബം
സൂര്യഗ്രഹണം (2020 ഡിസംബർ 14)
2020 ഡിസംബർ 14 ന് ദക്ഷിണ അമേരിക്കയിൽ, ഒരു പൂർണ്ണ സൂര്യഗ്രഹണം ദൃശ്യമാകുന്നു.
സൂര്യനും ഭൂമിക്കും ഇടയിൽ ചന്ദ്രൻ വരുമ്പോൾ സൂര്യൻ ഭാഗികമായോ,പൂർണ്ണമായോ മറയപ്പെടുന്ന പ്രതിഭാസമാണ് സൂര്യഗ്രഹണം .
കാഴ്ചക്കാരനെ അപേക്ഷിച്ച്, ചന്ദ്രന്റെ വ്യക്തമായ വ്യാസം സൂര്യനേക്കാൾ വലുതാകുകയും സൂര്യപ്രകാശം നേരിട്ട് തടയുകയും പകൽ ഇരുട്ടായി മാറുകയും ചെയ്യുമ്പോൾ പൂർണ്ണ സൂര്യഗ്രഹണം സംഭവിക്കുന്നു.
ഭൂമിയുടെ ഉപരിതലത്തിലുടനീളമുള്ള ഇടുങ്ങിയ പാതയിലൂടെയാണ് സമ്പൂർണ്ണ ഗ്രഹണം സംഭവിക്കുന്നത്, അതേസമയം ഭാഗിക സൂര്യഗ്രഹണം, ഈ പാതക്ക് ചുറ്റുമുള്ള പ്രദേശത്ത് ആയിരക്കണക്കിന് കിലോമീറ്റ്ററുകൾ വരെ ദൃശ്യമാകും.
ചന്ദ്രന്റെ പ്രത്യക്ഷ വ്യാസം വലുതായിരിക്കും, കാരണം പെരിജീ കഴിഞ്ഞ് 1.8 ദിവസത്തിനുള്ളിൽ മാത്രമേ ഗ്രഹണം സംഭവിക്കുകയുള്ളൂ (2020 ഡിസംബർ 12 ന്).
2017 ഫെബ്രുവരി 26 ലെ സൂര്യഗ്രഹണത്തിന് സമാനമാണ് ഈ ഗ്രഹണ പാത.
2019 ജൂലൈ 2 ലെ സൂര്യഗ്രഹണം കഴിഞ്ഞ് 17 മാസത്തിന് ശേഷമാണ് സമാനമായ ഗ്രഹണം സംഭവിക്കുന്നത്, 2019 ലെ ഗ്രഹണം പോലെ ചിലിയിൽ നിന്നും അർജന്റീനയിൽ നിന്നും ഇത് ദൃശ്യമാണ്.
ബൊളീവിയ , ബ്രസീൽ , ഇക്വഡോർ , പരാഗ്വേ , പെറു , ഉറുഗ്വേ എന്നിവിടങ്ങളിൾ ഭാഗിക സൂര്യഗ്രഹണം കാണാം.
ദൃശ്യത ചിലി
അരോക്കാനിയ മേഖല , ലോസ് റിയോസ് മേഖല , ബിയൊ ബിയൊ മേഖലയുടെ വളരെ ചെറിയ ഭാഗങ്ങൾ എന്നിവീടങ്ങളിൽ പൂർണ്ണ ഗ്രഹണം ദൃശ്യമാകും.
ടെമുക്കോ , വില്ലാറിക്ക , പുക്കോൺ എന്നി നഗരങ്ങൾ ഗ്രഹണ പാതയിൽ വരുന്നു .
മൊച്ച ദ്വീപിലും ടോട്ടാലിറ്റി ദൃശ്യമാകും.
അർജന്റീന
വടക്കൻ പാറ്റഗോണിയ മേഖലയിലുടനീളം (പ്രത്യേകിച്ചും ന്യൂക്വിൻ , റിയോ നീഗ്രോ പ്രവിശ്യകൾ) ടോട്ടാലിറ്റി ദൃശ്യമാകും , പീഡ്ര ഡെൽ ഗ്വില , സിയറ കൊളറാഡ , മിനിസ്ട്രോ റാമോസ് മെക്സിയ , ജുനാൻ ഡി ലോസ് ആൻഡീസ് നഗരങ്ങളിൽ പൂർണഗ്രഹണവും, സാൻ മാർട്ടിൻ ഡി ലോസ് ആൻഡീസ് , സാൻ കാർലോസ് ഡി ബറിലോച്ചെ ഭാഗിക ഗ്രഹണവും ദൃശ്യമാകും.
ഗ്രഹണപാത
സൂര്യചികിത്സ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Surya_Chikitsa
ഒരു പ്രകൃതിചികിത്സാ രീതിയാണ് സൂര്യചികിത്സ .
പ്രകൃതിചികിത്സയിൽ വളരെ പ്രധാനപ്പെട്ട സ്ഥാനമാണ് സൂര്യപ്രകാശത്തിന് നല്കിയിരിക്കുന്നത്.
പല അസുഖങ്ങളും സൂര്യപ്രകാശത്തിന്റെ സാന്നിദ്ധ്യത്തിൽ മാറുന്നു.
രാവിലെയും വൈകുന്നേരവും അരമണിക്കൂർ വെയിൽ കൊള്ളുന്നത് പലതരം അസുഖങ്ങളെയും ഭേദമാക്കുമെന്ന് പ്രകൃതിചികിത്സകർ അഭിപ്രായപ്പെടുന്നുണ്ട്.
സൂര്യോദയത്തിനുശേഷംരണ്ടുമണിക്കൂറിനുള്ളിലും അസ്തമയത്തിനു രണ്ടുമണിക്കൂർ മുമ്പും ഉള്ള വെയിൽ കൊള്ളുന്നതാണ് നല്ലത്.
സൂര്യഗായത്രി
വടകരയിലെ പുറമേരി സ്വദേശിയായ കർണ്ണാടകസംഗീതരംഗത്തുള്ള ഒരു യുവഗായികയാണ് സൂര്യഗായത്രി .
സൂര്യഗായത്രി പാടിയ ഹനുമാൻ ചാലീസ യും ഭാഗ്യദ ലക്ഷ്മി ബാരമ യും യൂറ്റ്യൂബിൽ കോടിക്കണക്കിന് ആൾക്കാരാണ് വീക്ഷിച്ചത്.
രാഹുക് വെള്ളാളിനൊപ്പം നിരവധി ഗാനങ്ങൾ റിക്കാർഡ് ചെയ്തിട്ടുണ്ട്.
കുൽദീപ് പൈ ആണ് രണ്ടുപേരുടെയും ഗുരുനാഥൻ.
അവലംബം പുറത്തേക്കുള്ള കണ്ണികൾ രാഹുൽ വെള്ളാളിനോടൊപ്പം ആലപിച്ച തില്ലാന മനോരമ ചാനലിൽ വന്ന വാർത്ത വെബ്‌സൈറ്റ്
സൂര്യഗ്രഹണം (2020 ജൂൺ 21)
2020 ജൂൺ 21നു മദ്ധ്യാഫ്രിക്ക, കോംഗോ, എത്യോപ്പിയ, ദക്ഷിണ പാകിസ്താൻ, ഉത്തരേന്ത്യ, ചൈന എന്നീ രാജ്യങ്ങളിൽ ഒരു വലയസൂര്യഗ്രഹണം ദർശിക്കാനാകും.
സൂര്യനും ഭൂമിക്കും ഇടയിൽ ചന്ദ്രൻ വരുമ്പോൾ സൂര്യൻ ഭാഗികമായോ,പൂർണ്ണമായോ മറയപ്പെടുന്ന പ്രതിഭാസമാണ് സൂര്യഗ്രഹണം.
ഭൂമിയിൽ നിന്ന് നോക്കുമ്പോൾ സൂര്യനും ചന്ദ്രനും ഒരു സ്ഥാനത്ത് ഒത്തുചേരുന്ന കറുത്തവാവ് ദിവസമാണ് സൂര്യഗ്രഹണം നടക്കുക.
ഭൂമിയിൽ നിന്നു നോക്കുമ്പോൾ ചന്ദ്രന്റെ കോണീയവ്യാസം സൂര്യന്റേതിനെക്കാൾ ചെറുതാണെങ്കിൽ ഗ്രഹണസമയത്ത് സൂര്യബിംബത്തിന്റെ ബാഹ്യഭാഗം ഒരു വലയം പോലെ ചന്ദ്രനു വെളിയിൽ കാണാനാകും.
ഇത്തരം സൂര്യഗ്രഹണങ്ങളാണ് വലയ സൂര്യഗ്രഹണം (Annular eclipse) എന്നു് അറിയപ്പെടുന്നത്.
ഒരു വലയസൂര്യഗ്രഹണം ആയിരക്കണക്കിനു കിലോമീറ്റർ വീതിയിൽ ഭാഗീകമായി നിരീക്ഷിക്കാനും സാധിക്കും.
ഗ്രഹണപാതയുടെ ചിത്രീകരണം
സൂര്യദാഹം ഇംഗ്ലീഷ് വിലാസം https://ml.wikipedia.org/wiki/Surya_Daham
ദീപ ഫിലിംസിന്റെ ബാനറിൽ മോഹൻ സംവിധാനം ചെയ്ത് 1980ൽ പ്രദർശനത്തിനെത്തിയ മലയാളചലച്ചിത്രമാണ് സൂര്യദാഹം .
പെരുമ്പടവം ശ്രീധരന്റെ അതേപേരിലുള്ള നോവലിന്റെ ചലച്ചിത്രാവിഷ്കാരമായിരുന്നു സൂര്യദാഹം.
ശോഭ , സുകുമാരൻ , പ്രിയംവദന , വിധുബാല എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.
അക്കൊല്ലത്തെ മികച്ച കഥയ്ക്കുള്ള കേരളസംസ്ഥാന ചലച്ചിത്രപുരസ്കാരം ഈ ചിത്രത്തിലൂടെ പെരുമ്പടവം ശ്രീധരനു ലഭിച്ചു.
ഈ ചിത്രത്തിലെ അഭിനയത്തിന് പ്രിയംവദന അക്കൊല്ലത്തെ മികച്ച സഹനടിക്കുള്ള സംസ്ഥാന പുരസ്കാരവും നേടി.
പെരുമ്പടവം ശ്രീധരൻ രചിച്ച സൂര്യദാഹം എന്ന നോവലിനെ ആസ്പദമാക്കിയാണ് ഈ ചലച്ചിത്രം നിർമ്മിക്കപ്പെട്ടത്.
സാമ്പത്തികമായി തകർന്ന, ഇടുങ്ങിയ ഒരു നായർ കുടുംബത്തിന്റെ കഥയാണ് ‘സൂര്യദാഹം.’
സഹോദരിമാരായ മൂന്നു പെൺകുട്ടികളാണ് കേന്ദ്രകഥാപാത്രങ്ങൾ.
ദാരിദ്ര്യം നിസ്സഹായരരാക്കിയിരുന്നുവെങ്കിലും പരസ്പരം അസൂയാലുക്കളായിരുന്നു അവർ.
ഒടുക്കം അനുജത്തി ചേട്ടത്തിക്ക് വിഷം കൊടുക്കുന്നതുവരെയെത്തുന്നു അവർക്കിടയിലെ അസൂയ.
ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ച അഭിനേതാക്കൾ താഴെ പറയുന്നവരാണ്.
രവി മേനോൻ സുകുമാരൻ പി.കെ. ഏബ്രഹാം ശോഭ വിധുബാല പ്രിയംവദന സുകുമാരി അണിയറ പ്രവർത്തകർ
ഈ ചിത്രത്തിന്റെ അണിയറ പ്രവർത്തകരുടെ പട്ടിക.
നിർമ്മാണം തൃശൂർ രാജൻ , ഗോപാലകൃഷ്ണൻ സംവിധാനം മോഹൻ തിരക്കഥ മോഹൻ സംഭാഷണം പെരുമ്പടവം ഛായാഗ്രഹണം ഹേമചന്ദ്രൻ ഗാനരചന ബിച്ചു തിരുമല സംഗീതസംവിധാനം ജി. ദേവരാജൻ ചിത്രസംയോജനം ജി. വെങ്കിട്ടരാമൻ ഗായകർ പി. സുശീല , പി. മാധുരി , ലതാ രാജു ഗാനങ്ങൾ ഗാനം ആലാപനം രചന സംഗീതം ആയിരം മാരിവിൽ പി. മാധുരി ബിച്ചു തിരുമല ജി. ദേവരാജൻ തേരോട്ടം പി. സുശീല പങ്കജാക്ഷി ഉണ്ണിനീലി ലതാ രാജു അവലംബം 1 2 3 4 5 6 സൂര്യദാഹം - മലയാള സംഗീതം.
ഇൻഫോ 1 2 3 {{ cite news }} : Check date values in: | accessdate= ( help ) 1 2 3 4 5 മലയാളചലചിത്രം.
കോം : സൂര്യദാഹം (1980) പുറത്തേക്കുള്ള കണ്ണികൾ സൂര്യദാഹം ഇന്റർനെറ്റ് മൂവി ഡാറ്റാബേസിൽ
സൂര്യഗ്രഹണം ഇംഗ്ലീഷ് വിലാസം https://ml.wikipedia.org/wiki/Solar_eclipse സൂര്യഗ്രഹണം
ചന്ദ്രൻ സൂര്യനും ഭൂമിക്കും ഇടയിൽ വരുമ്പോൾ സൂര്യൻ ഭാഗികമായോ,പൂർണ്ണമായോ മറയപ്പെടുന്ന പ്രതിഭാസമാണ് സൂര്യഗ്രഹണം' .
ഭൂമിയിൽ നിന്ന് നോക്കുമ്പോൾ സൂര്യനും ചന്ദ്രനും നേർരേഖയിൽ വരുന്ന കറുത്തവാവ് ദിവസമാണ് സൂര്യഗ്രഹണം നടക്കുക.
ചന്ദ്രൻ ക്രാന്തിവൃത്തത്തോട് ചേർന്നു നിൽക്കുന്ന ദിവസമായിരിക്കും ഇത്.
ഓരോ വർഷവും രണ്ടു മുതൽ അഞ്ചു വരെ സൂര്യഗ്രഹണങ്ങൾ ഭൂമിയിൽ നടക്കാറുണ്ട്.
ഇവയിൽ പൂജ്യം മുതൽ രണ്ടു വരെ എണ്ണം പൂർണ്ണ സൂര്യഗ്രഹണങ്ങളായിരിക്കും.
എങ്കിലും ചന്ദ്രന്റെ നിഴൽ അംബ്ര ഭൂമിയിലെ ചെറിയൊരു ഭാഗത്തുകൂടിയാണ് കടന്നുപോവുക എന്നതിനാൽ ഭൂമിയിലെ ഏതു പ്രദേശത്തും പൂർണ്ണ സുര്യഗ്രഹണം എന്നത് അപൂർവമായ ഒരു പ്രതിഭാസമാണ്.
പൂർണ്ണസൂര്യഗ്രഹണത്തിൽ സൂര്യൻ മുഴുവനായും ചന്ദ്രന്റെ നിഴലിൽ മറഞ്ഞു പോകും.
എന്നാൽ ഭാഗിക ഗ്രഹണത്തിലോ വലയഗ്രഹണത്തിലോ ഇങ്ങനെ സംഭവിക്കുന്നില്ല.
ചന്ദ്രൻ ഭൂമിയോട് കുറച്ചുകൂടി അടുത്തും ഭൂമിയുടെ പ്രദക്ഷിണപഥത്തിന്റെ അതേ തലത്തിലുമാണ് ഭൂമിയെ ചുറ്റുന്നത് എങ്കിൽ എല്ലാ അമാവാസികളിലും സൂര്യഗ്രഹണം സംഭവിക്കുമായിരുന്നു.
എന്നാൽ ചന്ദ്രന്റെ പ്രദക്ഷിണപഥം ഭൂമിയുടെ പ്രദക്ഷിണപഥവുമായി 5 ഡിഗ്രി ചരിഞ്ഞാണ് സ്ഥിതി ചെയ്യുന്നത്.
ഇതു മൂലം ചന്ദ്രന്റെ നിഴൽ എപ്പോഴും ഭൂമിയിൽ പതിക്കാതെ വരുന്നു.
അതുകൊണ്ട് ചന്ദ്രൻ ക്രാന്തിവൃത്തത്തെ മുറിച്ചു കടക്കുന്ന അമാവാസി ദിനങ്ങളിൽ മാത്രമേ സൂര്യഗ്രഹണം സംഭവിക്കുകയുള്ളു.
വിക്ഷേപവൃത്തവും (ചന്ദ്രന്റെ പ്രദക്ഷിണപഥം) ക്രാന്തിവൃത്തവും സന്ധിക്കുന്ന ബിന്ദുക്കളെ രാഹു എന്നും കേതു എന്നും വിളിക്കുന്നു.
ഈ ബിന്ദുക്കളിൽ സൂര്യനും ചന്ദ്രനും ചേർന്നു വരുന്ന സന്ദർഭങ്ങളിൽ മാത്രമാണ് ഗ്രഹണം സംഭവിക്കുന്നത്.
ഓരോ ചന്ദ്രമാസത്തിലും(27.212220 ദിവസങ്ങൾ) ചന്ദ്രൻ ക്രാന്തിവൃത്തത്തെ രണ്ടു പ്രാവശ്യം മുറിച്ചു കടക്കും.
ഓരോ സൗരമാസത്തിൽ (29.530587981 ദിവസങ്ങൾ) ഒരു അമാവാസിയാണ് ഉണ്ടാവുക.
രണ്ടു മുതൽ അഞ്ചു വരെ സൂര്യഗ്രഹണങ്ങളാണ് ഓരോ വർഷവും ഉണ്ടാവാൻ സാധ്യതയുള്ളത്.
രണ്ടിൽ കൂടുതൽ പൂർണ്ണഗ്രഹണങ്ങൾ ഉണ്ടാവുകയുമില്ല.
പൂർണ്ണസൂര്യഗ്രഹണം വളരെ അപൂർവ്വമായി മാത്രമേ സംഭവിക്കാറുള്ളു.
ഇതിന് അമാവാസി ദിവസം ചന്ദ്രൻ ഭൂമിക്കും സൂര്യനും ഇടയിൽ വന്നാൽ മാത്രം പോരാ.
ഭൂമിയിൽ നിന്നു നോക്കുമ്പോൾ ചന്ദ്രന്റെ മദ്ധ്യബിന്ദുവും സൂര്യന്റെ മദ്ധ്യബിന്ദുവും ഒരേ നേർരേഖയിൽ വരികയും ചന്ദ്രൻ ഉപഭൂവിലായിരിക്കുകയും വേണം.
ഇതെല്ലാം കൂടെ ഒന്നിച്ചു ചേരുന്നത് വളരെ അപൂർവ്വമായതുകൊണ്ടാണ് പൂർണ്ണസൂര്യഗ്രഹണം അസാധാരാണമാവുന്നത്.
തരങ്ങൾ പർണ്ണ സൂര്യഗ്രഹണത്തിന്റെ ജ്യാമിതീയ ചിത്രീകരണം വിവിധതരം ഗ്രഹണങ്ങൾ സംഭവിക്കുന്നതിന്റെ ചിത്രീകരണം.
സൂര്യഗ്രഹണം പലതരത്തിലുണ്ട്.
പൂർണ്ണ സൂര്യഗ്രഹണം
ഭൂമിയും ചന്ദ്രനും തമ്മിലും, ചന്ദ്രനും സൂര്യനും തമ്മിലുമുള്ള ദൂരങ്ങൾ അനുനിമിഷം വ്യത്യാസപ്പെട്ടുകൊണ്ടിരിക്കുന്നു.
ഇതുമൂലം സൂര്യബിംബത്തിന്റെയും ചന്ദ്രബിംബത്തിന്റെയും ആപേക്ഷിക വലിപ്പവും അനുനിമിഷം വ്യത്യാസപ്പെടുന്നുണ്ട്.
ഗ്രഹണസമയത്ത് ചിലപ്പോൾ, ഭൂമിയിലെ ചില ഭാഗങ്ങളിൽ നിന്നു നോക്കുമ്പോൾ, യാദൃച്ഛികമായ സാധ്യതമൂലം ചന്ദ്രൻ സൂര്യനെ പൂർണ്ണമായി മറച്ചതായി കാണപ്പെടും.
ഇതിനെ പൂർണ്ണ സൂര്യഗ്രഹണം (Total solar eclipse) എന്നു വിളിക്കുന്നു.
സൂര്യന്റെയും ചന്ദ്രന്റെയും കേന്ദ്രത്തിൽ കൂടി കടന്നു പോകുന്ന രേഖ ഭൂമിയിൽ പതിയുന്ന ഇടങ്ങളിലും അതിനു ചുറ്റുമുള്ള കുറച്ചു പ്രദേശങ്ങളിലുമാണ് പൂർണ്ണസൂര്യഗ്രഹണം അനുഭവപ്പെടുക.
ഈ ഇടങ്ങളെയാണ് പൂർണ്ണഗ്രഹണപാത എന്നു പറയുന്നത്.
പൂർണ്ണഗ്രഹണസമയത്ത് മാത്രമേ സൂര്യന്റെ അന്തരീക്ഷമായ കൊറോണ കാണാൻ കഴിയാറുള്ളു.
ചന്ദ്രബിംബം സൂര്യബിബത്തെെ പൂർണ്ണമായും മറക്കേണ്ട സ്ഥാനങ്ങളാണ് രാഹുവും കേതുവും.
സൂര്യബിംബവും ചന്ദ്രബിംബവും പൂർണ്ണമായും രാഹുവിലോ കേതുവിലോ ഒരേ സമയം ഒന്നിനുമുകളിൽ ഒന്നായി എത്തിച്ചേരുമ്പോൾ പൂർണ്ണഗ്രഹണം സംഭവിക്കുന്നു.
ഭൂമിയിലെ ഏതെങ്കിലും ഒരു ബിന്ദുവിൽ സമ്പൂർണ്ണ സൂര്യഗ്രഹണത്തിന്റെ പരമാവധി ദൈർഘ്യം 7 മിനിറ്റ് 31 സെക്കന്റ് ആണ്.
ഭാഗിക സൂര്യഗ്രഹണം
ഭൂമിയിൽ നിന്ന് നോക്കുമ്പോൾ, രാഹു/കേതു ഭൂമിയുടേയും സൂര്യന്റേയും മധ്യത്തിൽ നിന്നും അല്പം മാറിയിരിക്കുമ്പോളാണ് ഗ്രഹണം സംഭവിക്കുന്നതെങ്കിൽ, ചന്ദ്രൻ സൂര്യനെ ഭാഗികമായി മാത്രം മറയ്ക്കുന്നു.
അതായത് സൂര്യന്റെയും ചന്ദ്രന്റെയും മദ്ധ്യത്തിലൂടെ കടന്നു പോകുന്ന രേഖ ഭൂമിയിൽ സ്പർശിക്കാതെ പോകുന്നു എങ്കിൽ അങ്ങനെയുള്ള ഗ്രഹണം നടക്കുന്ന സമയത്ത് ഭൂമിയിൽ ഒരിടത്തും പൂർണ്ണ സൂര്യഗ്രഹണം കാണാൻ കഴിയില്ല.
ഇതിനു ഭാഗിക സൂര്യഗ്രഹണം (Partial eclipse) എന്നു പറയുന്നു.
പൂർണ്ണസൂര്യഗ്രഹണമോ വലയഗ്രഹണമോ നടക്കുന്ന സമയങ്ങളിൽ പൂർണ്ണ/വലയ ഗ്രഹണപാതയുടെ ഇരുവശങ്ങളിലുമായി കിടക്കുന്ന കുറെ ഭാഗങ്ങളിൽ ഭാഗിക സൂര്യഗ്രഹണമായിരിക്കും അനുഭവപ്പെടുക.
ഭൂമിയും ചന്ദ്രനും സൂര്യനും ഒരേ നേർരേഖയിലെത്തിയാലും (സൂര്യബിംബവും ചന്ദ്രബിംബവും രാഹു/കേതുവും ഒരേ ബിന്ദുവിൽ കേന്ദ്രീകരിച്ചാലും) ദീർഘവൃത്താകൃതിയിലുള്ള ചന്ദ്രന്റെ ഭ്രമണപഥം മൂലം ചിലപ്പോൾ ചന്ദ്രനു സൂര്യനെ പൂർണ്ണമായി മറയ്ക്കാൻ കഴിഞ്ഞില്ല എന്നു വരും.
ഭൂമിയിൽ നിന്നു നോക്കുമ്പോൾ ചന്ദ്രന്റെ കോണീയവ്യാസം സൂര്യന്റേതിനെക്കാൾ ചെറുതാകുമ്പോളാണ് ഇത് സംഭവിക്കുന്നത്.
ഈ സമയത്ത് സൂര്യന്റെ ബിംബത്തിന്റെ ബാഹ്യഭാഗം ഒരു വലയമായി ചന്ദ്രനു വെളിയിൽ കാണപ്പെടും.
ഇത്തരം സൂര്യഗ്രഹണങ്ങളെ വലയ സൂര്യഗ്രഹണം (Annular eclipse) എന്നു വിളിക്കുന്നു, ഇവയും സമ്പൂർണ്ണ സൂര്യഗ്രഹണങ്ങളാണ്.
സങ്കര സൂര്യഗ്രഹണം
ഭൂമിയിലെ ചില സ്ഥലങ്ങളിൽ പൂർണ്ണ സൂര്യഗ്രഹണമായും ചില സ്ഥലങ്ങളിൽ വലയ സുര്യഗ്രഹണമായും അനുഭവപ്പെടുന്ന സൂര്യഗ്രഹണങ്ങളെ സങ്കര സൂര്യഗ്രഹണം (Hybrid eclipse) എന്നു വിളിക്കുന്നു.
ഭൂമിയിൽ നിന്നുള്ള സൂര്യന്റെ ദൂരം ചന്ദ്രന്റെ ദൂരത്തിന്റെ 400 ഇരട്ടിയാണ്, സൂര്യന്റെ വ്യാസം ചന്ദ്രന്റെ വ്യാസത്തിന്റെ 400 ഇരട്ടിയാണ്.
ഈ അനുപാതങ്ങൾ ഏകദേശം തുല്യമായതിനാൽ, ഭൂമിയിൽ നിന്ന് കാണുന്ന സൂര്യനും ചന്ദ്രനും ഏകദേശം ഒരേ വലിപ്പമുള്ളതായി കാണപ്പെടുന്നു.
ഏകദേശം 0.5 കോണീയ ഡിഗ്രി ആയിരിക്കും ഇവയുടെ അളവ്.
ഭൂമിയുടെയും ചന്ദ്രന്റെയും ഭ്രമണപഥങ്ങൾ ഒരേ തലത്തിലായിരുന്നുവെങ്കിൽ എല്ലാ കറുത്തവാവു ദിവസവും സൂര്യഗ്രഹണം നടക്കുമായിരുന്നു.
എന്നാൽ ചന്ദ്രന്റെ ഭ്രമണപഥം ഭൂമിയുടേതിന്‌ അഞ്ച് ഡിഗ്രിയോളം ചരിഞ്ഞാണ്‌ നിലകൊള്ളുന്നത്.
അതുകൊണ്ട് ഗ്രഹണം നടക്കണമെങ്കിൽ ചന്ദ്രൻ സൂര്യനും ഭൂമിക്കും ഇടയിലായി ചന്ദ്രപഥം ഭൂമിയുടെ ഭ്രമണപഥത്തിന്റെ തലത്തെ മുറിച്ചുകടക്കുന്ന ബിന്ദുവിൽ എത്തണം.
ഈ ബിന്ദു രാഹുവും കേതുവും എന്നറിയപ്പെടുന്നു.
അതായത്, ചന്ദ്രൻ രാഹുവിലോ കേതുവിലോ ആവുന്ന അമാവാസിദിനത്തിലാണ്‌ സൂര്യഗ്രഹണമുണ്ടാകുന്നത്.
ഒരു പ്രദേശത്ത് പൂർണ്ണ സൂര്യഗ്രഹണത്തിന്റെ പരമാവധി ദൈർഘ്യം 7 മിനിറ്റ് 31 സെക്കന്റാണ്‌.
എങ്കിലും സാധാരണ ഇതിലും കുറവായിരിക്കും ദൈർഘ്യം.
7 മിനിറ്റിൽ കൂടുതൽ ദൈർഘ്യമുള്ള പത്തിൽ താഴെ സൂര്യഗ്രഹണങ്ങളേ ഒരു സഹസ്രാബ്ദത്തിൽ ഉണ്ടാകൂ എന്നതാണ്‌ കണക്ക്.
അവസാനമായി 7 മിനിറ്റിൽ കൂടുതൽ ദൈർഘ്യമുള്ള സൂര്യഗ്രഹണമുണ്ടായത് 1973 ജൂൺ 30-നാണ്‌ (7 മിനിറ്റ് 3 സെക്കന്റ്).
ഒരു കോൺകോഡ് വിമാനത്തിൽ ചന്ദ്രന്റെ നിഴലിന്റെ അംബ്രയെ പിൻതുടരുക വഴി ഒരു നിരീക്ഷണസംഘത്തിന്‌ 74 മിനിറ്റ് ഈ പൂർണ്ണസൂര്യഗ്രഹണം ദർശിക്കാൻ സാധിച്ചു.
ഏഴ് മിനിറ്റിലധികം ദൈർഘ്യമുള്ള അടുത്ത ഗ്രഹണം 2150 ജൂൺ 25-നേ നടക്കൂ.
ഇരുപത്തിഒന്നാം നൂറ്റാണ്ടിലെ ഏറ്റവും ദൈർഘ്യമേറിയ സൂര്യഗ്രഹണം 2009 ജൂലൈ 22-ലെ സൂര്യഗ്രഹണമായിരുന്നു .
6 മിനിറ്റ് 39 സെക്കന്റായിരുന്നു ഇതിന്റെ കൂടിയ ദൈർഘ്യം.
ഇനി 2132-ലാകും ഇത്തരത്തിലൊരു ഗ്രഹണം ദൃശ്യമാകുക.
ഇന്ന് ജീവിച്ചിരിപ്പുള്ളവരാരും അന്ന് അത് കാണാനുണ്ടാകില്ല.
ചിത്രശാല 2009 ജൂലൈ 22-ന് പകൽ 6:20 മണിക്ക് തിരുവനന്തപുരത്ത് ദൃശ്യമായ ഭാഗിക സൂര്യഗ്രഹണം 2019 ഡിസംബർ 26ന് രാവിലെ നിലമ്പൂരിൽ നടന്ന സൂര്യഗ്രഹണം.
ഇതു കൂടി കാണുക ഗ്രഹണം ചന്ദ്രഗ്രഹണം അവലംബം ↑ ↑ ↑ Five solar eclipses occurred in 1935.
{{ cite book }} : External link in | chapterurl= ( help ) ; Unknown parameter | chapterurl= ignored ( | chapter-url= suggested) ( help ) ↑ Harrington, pp. 7–8 ↑ 1 2 Harrington, pp. 9–11
സൂര്യതാപീകരണം ഇംഗ്ലീഷ് വിലാസം https://ml.wikipedia.org/wiki/Soil_solarization ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പരിസ്ഥിതി സൗഹൃദപരമായ രീതി‌യിൽ സൗരോർജ്ജമുപയോഗിച്ച് കീടങ്ങളെയും സസ്യങ്ങൾക്ക് രോഗമുണ്ടാക്കുന്നതരം മണ്ണിലുള്ള രോഗകാരികളായ ഫംഗസ് , ബാക്റ്റീരിയ , നെമറ്റോഡുകൾ എന്നിവയെയും നിയന്ത്രിക്കാനുള്ള ഒരു മാർഗ്ഗമാണ് സൂര്യതാപീകരണം അല്ലെങ്കിൽ സോയിൽ സോളറൈസേഷൻ .
കളകളുടെ വിത്തുകളെയും നശിപ്പിക്കാൻ ഇത് സഹായകമാണ്.
സുതാര്യമായ പോളിത്തീൻ കൊണ്ട് മണ്ണ് മൂടി സൗരോർജ്ജത്തെ കേന്ദ്രീകരിച്ചാണ് ഇത് സാധിക്കുന്നത്.
മണ്ണിൽ ഭൗതിക, രാസ, ജൈവ മാറ്റങ്ങൾ ഈ മാർഗ്ഗത്തിലൂടെ ഉണ്ടാകും.
മണ്ണ് അണുവിമുക്തമാക്കൽ
1976-ൽ ആദ്യമായി പരാമർശിക്കപ്പെട്ട ഒരു പുതിയതരം അണുവിമുക്തമാക്കൽ രീതിയാണ് സോയിൽ സോളറൈസേഷൻ.
കാറ്റനും മറ്റുള്ളവരുമാണ് ആദ്യമായി ഈ രീതി മുന്നോട്ടുവച്ചത്.
കൃഷിക്കുമുൻപായി മണ്ണിനെ തയ്യാറാക്കുന്ന ഒരു രീതിയെന്ന നിലയിലാണ് ഇത് രൂപീകരിക്കപ്പെട്ടത്.
കി‌ളച്ചശേഷം ഒരു സുതാര്യമായ പോളിത്തീൻ ഷീറ്റുപയോഗിച്ച് മണ്ണ് മൂടിയിടുകയാണ് ചെയ്യുന്നത്.
ചൂടുമൂലം കീടങ്ങൾ നശിക്കുന്നു.
മണ്ണിലെ മാലിന്യങ്ങൾ നീക്കം ചെയ്യുക
കാഡ്മിയം കലർന്ന മണ്ണിൽ ഒരു സോളാർ സെല്ലുപയോഗിച്ച് വൈദ്യുത മണ്ഡലം ഉണ്ടാക്കി ശുദ്ധീകരിക്കുന്ന പദ്ധതി 2008-ൽ പഠനവിധേയമാക്കപ്പെടുകയുണ്ടായി.
മലിനമായ മണ്ണിൽ നിന്ന് കാഡ്മിയം വേർതിരിച്ച് ഈ മാർഗ്ഗത്തിലൂടെ നീക്കം ചെയ്യുകയാണ് ചെയ്തത്.
കൊറിയയിൽ ബെൻസീൻ കലർന്ന മണ്ണും ഭൂഗർഭജലവും സൗരോർജ്ജമുപയോഗിച്ച് നീക്കം ചെയ്യുന്നത് പരീക്ഷിക്കപ്പെട്ടിരുന്നു.
ഒരു മാർഗ്ഗത്തിലൂടെ 98% ബെൻസീൻ നശിപ്പിക്കാൻ സാധിച്ചു.
ഇന്ത്യയിൽ പുരാതനകാലത്തുതന്നെ ഇത്തരം മാർഗ്ഗങ്ങൾ പരീക്ഷിക്കപ്പെട്ടിരുന്നു.
1939-ൽ ബ്രോഷെവോയ് തിയെലാവിയോപ്സിസ് ബാസികോള ( Thielaviopsis basicola ) നിയന്ത്രണത്തിനായി സൗരതാപം ഉപയോഗപ്പെടുത്തിയിരുന്നു.
മണ്ണിൽ ആവികയറ്റുക , ഫ്യൂമിഗേഷൻ എന്നീ രീതികൾ അണുനശീകരണത്തിനായി പത്തൊൻപതാം നൂറ്റാണ്ടിൽ തന്നെ കണ്ടുപിടിക്കപ്പെട്ടിരുന്നു.
മദ്ധ്യപൂർവ്വദേശത്തെ ജോർദ്ദാൻ താഴ്വാരത്തെ നിരീക്ഷണങ്ങളാണ് ഈ മാർഗ്ഗം കണ്ടുപിടിക്കപ്പെടുന്നതിന് കാരനമായത്.
1977-ൽ കാലിഫോർണിയ സർവ്വകലാശാലയിലെ ശാസ്ത്രജ്ഞർ ഈ മാർഗ്ഗമുപയോഗിച്ച് പരുത്തിക്കൃഷിയിൽ വെർട്ടിസില്ലിയത്തെ നിയന്ത്രിക്കാൻ സാധിച്ചതായി അവകാശപ്പെട്ടു.
പണ്ടുകാലത്ത് ഏറ്റവും തണുത്ത മാസങ്ങളിലായിരുന്നു സൂര്യതാപം ഈ ആവശ്യത്തിനുപയോ‌ഗിച്ചിരുന്നതെങ്കിൽ ഇപ്പോൾ ഏറ്റവും ചൂടുള്ള മാസങ്ങളിൽ പോളിത്തീൻ ഷീറ്റുപയോഗിച്ച് സൂര്യതാപീകരണം നടത്തുകയാണ് എന്ന വ്യത്യാസമുണ്ട്.
1976-ലെ പ്രസിദ്ധീകരണത്തിനുശേഷം ആദ്യ പത്ത് വർഷങ്ങളിൽ 24 രാജ്യങ്ങളിലെങ്കിലും ഇത് പഠനവിധേയമാക്കി.
50-ലധികം രാജ്യങ്ങളിൽ ഇത് ഉപയോഗിക്കുകയും ചെയ്തിരുന്നു.
ഈ മാർഗ്ഗമുപയോഗിച്ച് നിയന്ത്രിക്കാൻ സാധിക്കാത്ത കീടങ്ങളെ കണ്ടെത്തുകയുണ്ടായി.
ചെയ്യേണ്ടവിധം
തുറസ്സായതും നല്ലതുപോലെ കിളച്ചതും പൊടിരൂപത്തിലുള്ള മണ്ണുള്ളതുമായിരിക്കണം.
വേനൽമഴ മൂലം തടത്തിൽ വെള്ളം ഒഴുകിയെത്തുകയോ, തടം കെട്ടിനിൽക്കുകയോ ചെയ്യരുത്.
ഉദ്ദേശിക്കുന്ന സ്ഥലം കിളച്ച് കല്ലും കട്ടയും മാറ്റി നിരപ്പാക്കി ആവശ്യാനുസരണം ജൈവവളം ചേർത്ത് ഒരു ചതുരശ്രമീറ്ററിന് അഞ്ചുലിറ്റർ ക്രമത്തിൽ നനച്ചശേഷം 100-150 ഗേജുള്ള പ്ലാസ്റ്റിക് ഷീറ്റുപയോഗിച്ച് മണ്ണിൽ പുതയിടുകയാണ് ചെയ്യുന്നത്.
കാറ്റിൽ നീങ്ങിപ്പോകാതിരിക്കാനും വായുകടക്കാതിരിക്കാനുമായി അരികിൽ മണ്ണിട്ടുമൂടേണ്ടതാണ്.
20-30 ദിവസം കഴിഞ്ഞ് കൃഷിക്കായി ഷീറ്റ് മാറ്റാം.
കൂടുതൽ രോഗകാരികളായ അണുക്കൾ മണ്ണിനടിയിൽ ആഴത്തിലുണ്ടെങ്കിൽ 30 ദിവസത്തിന് പകരം അറുപതോ അറുപത്തഞ്ചോ ദിവസം ഇത് ചെയ്യാം.
റിസോഴ്സുകൾ http://books.google.com/books?printsec=frontcover vid=ISBN0849368685#v=onepage q f=false http://www.agri.huji.ac.il/~katan/applic.html http://solar.uckac.edu/ Archived 2011-10-01 at the Wayback Machine .
സൂര്യഗ്രഹണം (2009 ജൂലൈ 22) ഇംഗ്ലീഷ് വിലാസം https://ml.wikipedia.org/wiki/Solar_eclipse_of_2009_July_22
ഇരുപത്തി ഒന്നാം നൂറ്റാണ്ടിലെ ഏറ്റവും ദൈർഘ്യമേറിയ സൂര്യഗ്രഹണമായിരുന്നു‌ 2009 ജൂലൈ 22-ൽ ഉണ്ടായ സൂര്യഗ്രഹണം .
വടക്കേ ഇന്ത്യ , ഭൂട്ടാൻ , നേപാൾ , മ്യാന്മർ , ചൈന , ശാന്തസമുദ്രം എന്നിവിടങ്ങളിലാണ്‌ പൂർണ്ണഗ്രഹണം ദൃശ്യമായതു്.